**projektas**

**reg. Nr. T-250**

**2.6.darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBĖS TARYBOS 2019 M. LIEPOS 24 D. SPRENDIMO NR. T1-150 ,,DĖL PASVALIO RAJONO SAVIVALDYBĖS BENDRUOMENINIŲ ORGANIZACIJŲ TARYBOS SUDARYMO IR NUOSTATŲ PATVIRTINIMO“ PAKEITIMO**

2020 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu, 18 straipsnio 1 dalimi, Lietuvos Respublikos bendruomeninių organizacijų plėtros įstatymo 8 straipsnio 1 dalimi, Pasvalio rajono savivaldybės taryba nusprendžia

pakeisti Pasvalio rajono savivaldybės bendruomeninių organizacijų tarybos nuostatus, patvirtintus Pasvalio rajono savivaldybės tarybos 2019 m. liepos 24 d. sprendimu Nr. T1-150 ,,Dėl Pasvalio rajono savivaldybės bendruomeninių organizacijų tarybos sudarymo ir nuostatų patvirtinimo“ (toliau – Nuostatai):

1. pakeisti Nuostatų 8.1 punktą ir jį išdėstyti taip:

„8.1. teikia pasiūlymus Savivaldybės institucijoms dėl Savivaldybės teritorijoje veikiančių bendruomeninių organizacijų veiklos skatinimo;“

2. papildyti Nuostatus 81 punktu:

,,81. Bendruomeninių organizacijų tarybos funkcijos Savivaldybės tarybos sprendimu, kuriam pritarė ne mažiau kaip 1/2 Savivaldybės teritorijoje veikiančių bendruomeninių organizacijų, gali būti pavestos atlikti Nevyriausybinių organizacijų tarybai .“;

3. pakeisti Nuostatų 11 punktą ir jį išdėstyti taip:

,,11. Bendruomeninių organizacijų tarybą sudaro:

11.1. 1/2 narių – Savivaldybės institucijų ir įstaigų atstovai, iš kurių: 2/3 narius deleguoja Savivaldybės meras, 1/3 narius deleguoja Savivaldybės administracijos direktorius.

11.2. 1/2 narių – deleguoja Savivaldybės teritorijoje veikianti ir ne mažiau kaip 1/2 tos Savivaldybės teritorijoje veikiančių bendruomeninių organizacijų vienijanti organizacija, kuri nustato deleguojamų atstovų skaičių. Jeigu Savivaldybės teritorijoje tokios organizacijos nėra, Savivaldybės administracijos direktorius organizuoja bendruomeninių organizacijų atstovų rinkimus:

11.2.1. Savivaldybės administracija organizuoja Bendruomeninių organizacijų atstovų atranką į Bendruomeninių organizacijų tarybą. Juridinį statusą turinčios Bendruomeninės organizacijos raštu (galima pateikti skenuotą raštą elektroninėmis priemonėmis) pasiūlo po vieną atstovą. Jeigu pasiūloma daugiau asmenų, organizuojamas Bendruomeninių organizacijų atstovų susirinkimas, kurio metu balsavimo būdu išrenkami Bendruomeninių organizacijų atstovai į bendruomeninių organizacijų tarybą;

11.2.2. informacija apie organizuojamą atranką paskelbiama Savivaldybės interneto svetainėje [www.pasvalys.lt](http://www.pasvalys.lt), Pasvalio rajono laikraštyje „Darbas“;

11.2.3. bendruomeninės organizacijos, deleguojančios savo atstovą į Bendruomeninių organizacijų tarybą, turi atitikti bendruomeninės organizacijos kriterijus, nustatytus Lietuvos Respublikos bendruomeninių organizacijų plėtros įstatyme ir Lietuvos Respublikos vietos savivaldos įstatyme.“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Bendrojo skyriaus vyresnioji specialistė

Dalia Grigaravičienė

2020-11-06

Suderinta DVS Nr. RTS-238

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS BENDRUOMENINIŲ ORGANIZACIJŲ TARYBOS SUDARYMO IR NUOSTATŲ PATVIRTINIMO**

2020-11-06

Pasvalys

**1. Problemos esmė.**

Įsigaliojus Lietuvos Respublikos bendruomeninių organizacijų plėtros įstatymui, Savivaldybės tarybos 2019 m. liepos 24 d sprendimu Nr. T1-150 buvo patvirtinti Pasvalio rajono savivaldybės bendruomeninių organizacijų taryba ir tarybos nuostatai.

2020 m. spalio 22 d. buvo gautas Vyriausybės atstovų įstaigos Vyriausybės atstovo Panevėžio ir Utenos apskrityse raštas Nr. (5.14)-S3-132 ,,Dėl bendruomeninių organizacijų plėtros įstatymo pakeitimų įgyvendinimo“, kuriame pateikiamos rekomendacijos dėl bendruomeninių organizacijų nuostatų pakeitimo. Atsižvelgiant į pateiktas rekomendacijas, siūloma

1. pakeisti Nuostatų 8.1 punktą ir jį išdėstyti taip:

„8.1. teikia pasiūlymus Savivaldybės institucijoms dėl Savivaldybės teritorijoje veikiančių bendruomeninių organizacijų veiklos skatinimo;“

2. papildyti Nuostatus 81 punktu:

,,81. Bendruomeninių organizacijų tarybos funkcijos Savivaldybės tarybos sprendimu, kuriam pritarė ne mažiau kaip 1/2 Savivaldybės teritorijoje veikiančių bendruomeninių organizacijų, gali būti pavestos atlikti Nevyriausybinių organizacijų tarybai .“;

3. pakeisti Nuostatų 11 punktą ir jį išdėstyti taip:

,,11. Bendruomeninių organizacijų tarybą sudaro:

11.1. 1/2 narių – Savivaldybės institucijų ir įstaigų atstovai, iš kurių: 2/3 narius deleguoja Savivaldybės meras, 1/3 narius deleguoja Savivaldybės administracijos direktorius.

11.2. 1/2 narių – deleguoja Savivaldybės teritorijoje veikianti ir ne mažiau kaip 1/2 tos Savivaldybės teritorijoje veikiančių bendruomeninių organizacijų vienijanti organizacija, kuri nustato deleguojamų atstovų skaičių. Jeigu Savivaldybės teritorijoje tokios organizacijos nėra, Savivaldybės administracijos direktorius organizuoja bendruomeninių organizacijų atstovų rinkimus:

11.2.1. Savivaldybės administracija organizuoja Bendruomeninių organizacijų atstovų atranką į Bendruomeninių organizacijų tarybą. Juridinį statusą turinčios Bendruomeninės organizacijos raštu (galima pateikti skenuotą raštą elektroninėmis priemonėmis) pasiūlo po vieną atstovą. Jeigu pasiūloma daugiau asmenų, organizuojamas Bendruomeninių organizacijų atstovų susirinkimas, kurio metu balsavimo būdu išrenkami Bendruomeninių organizacijų atstovai į bendruomeninių organizacijų tarybą;

11.2.2. informacija apie organizuojamą atranką paskelbiama Savivaldybės interneto svetainėje [www.pasvalys.lt](http://www.pasvalys.lt)., Pasvalio rajono laikraštyje „Darbas“;

11.2.3. bendruomeninės organizacijos, deleguojančios savo atstovą į Bendruomeninių organizacijų tarybą, turi atitikti bendruomeninės organizacijos kriterijus, nustatytus Lietuvos Respublikos bendruomeninių organizacijų plėtros įstatyme ir Lietuvos Respublikos vietos savivaldos įstatyme.“.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, kurioje nustatyta, kad jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.

Priimtas sprendimo projektas įtakos korupcijai neturės.

**3. Skaičiavimai, išlaidų sąmatos, finansavimo šaltiniai.**

Sprendimo projekto įgyvendinimui lėšų nereikia.

**4. Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**6. Sprendimo projekto iniciatoriai.**

Bendrasis skyrius.

**7. Sprendimo projekto rengimo metu gauti specialistų vertinimai ir išvados.**

Sprendimo projektą apsvarstė Savivaldybės administracijos specialistai. Sprendimo projektas parengtas atsižvelgiant į gautas rekomendacijas ir išvadas.

PRIDEDAMA. Vyriausybės atstovų įstaigos Vyriausybės atstovo Panevėžio ir Utenos apskrityse raštas Nr. (5.14)-S3-132 ,,Dėl bendruomeninių organizacijų plėtros įstatymo pakeitimų įgyvendinimo“.

Bendrojo skyriaus vyresnioji specialistė Dalia Grigaravičienė

Lyginamasis variantas

**PASVALIO RAJONO SAVIVALDYBĖS BENDRUOMENINIŲ ORGANIZACIJŲ TARYBOS NUOSTATAI**

**I SKYRIUS**

**BENDROSIOS NUOSTATOS**

1. Pasvalio rajono savivaldybės bendruomeninių organizacijų tarybos nuostatai (toliau – Nuostatai) reglamentuoja Pasvalio rajono savivaldybės bendruomeninių organizacijų tarybos (toliau – Bendruomeninių organizacijų taryba) tikslą, uždavinius, funkcijas, teises, Bendruomeninių organizacijų tarybos sudarymo ir darbo organizavimo tvarką.

2. Bendruomeninių organizacijų taryba yra visuomeniniais pagrindais prie Pasvalio rajono savivaldybės (toliau – Savivaldybė) tarybos veikianti kolegiali patariamoji institucija, nustatyta tvarka sudaroma iš Savivaldybės institucijų ir įstaigų bei bendruomeninių organizacijų, veikiančių Savivaldybės teritorijoje, atstovų.

3. Bendruomeninių organizacijų taryba sudaroma trejų metų kadencijai.

4. Bendruomeninių organizacijų taryba savo veikloje vadovaujasi Lietuvos Respublikos Konstitucija, Lietuvos Respublikos bendruomeninių organizacijų plėtros įstatymu, kitais Lietuvos Respublikos įstatymais, Lietuvos Respublikos Vyriausybės nutarimais, Savivaldybės tarybos sprendimais, kitais teisės aktais ir šiais Nuostatais.

5. Šiuose Nuostatuose vartojamos sąvokos atitinka Lietuvos Respublikos bendruomeninių organizacijų plėtros įstatyme, Lietuvos Respublikos vietos savivaldos įstatyme ir kituose teisės aktuose vartojamas sąvokas.

**II SKYRIUS**

**BENDRUOMENINIŲ ORGANIZACIJŲ TARYBOS TIKSLAS,**

**UŽDAVINIAI IR FUNKCIJOS**

6. Bendruomeninių organizacijų tarybos tikslas – užtikrinti ir skatinti bendruomeninių organizacijų dalyvavimą nustatant, formuojant ir įgyvendinant bendruomeninių organizacijų plėtros politiką Savivaldybėje, stiprinti bendradarbiavimą tarp Savivaldybės institucijų, įstaigų ir bendruomeninių organizacijų.

7. Bendruomeninių organizacijų tarybos uždaviniai:

7.1. skatinti ir stiprinti Savivaldybės ir bendruomeninių organizacijų bendradarbiavimo galimybes, spręsti probleminius bendradarbiavimo klausimus, didinti rajono vietos bendruomenės aktyvumą;

7.2. skatinti ir remti rajono bendruomeninių organizacijų dalyvavimą Lietuvos Respublikos, tarptautiniuose, regioniniuose, Savivaldybės finansavimo konkursuose, fonduose ir programose;

7.3. organizuoti bendruomeninių organizacijų veiklos viešinimą Savivaldybėje.

8. Bendruomeninių organizacijų taryba atlieka šias funkcijas:

~~8.1. teikia pasiūlymus Savivaldybės institucijoms ir įstaigoms dėl Savivaldybės teritorijoje veikiančių bendruomeninių organizacijų veiklos skatinimo;~~

**„8.1. teikia pasiūlymus Savivaldybės institucijoms dėl Savivaldybės teritorijoje veikiančių bendruomeninių organizacijų veiklos skatinimo;“**

8.2. teikia siūlymus išplėstinei seniūnaičių sueigai dėl atstovų, deleguojamų į pretendentų eiti seniūno pareigas konkurso komisijos narius, ir dėl atstovų, deleguojamų dalyvauti Savivaldybės tarybos sudaromų komitetų, darbo grupių, komisijų darbe;

8.3. teikia siūlymus Savivaldybės institucijoms ir išplėstinei seniūnaičių sueigai dėl bendruomenių viešųjų poreikių ir iniciatyvų finansavimo tikslingumo, dėl viešųjų paslaugų, už kurių teikimą yra atsakinga Savivaldybė, teikimo perdavimo bendruomeninėms ir kitoms nevyriausybinėmis organizacijoms tikslingumo, vietos verslumo skatinimo ir dėl kitų Savivaldybės gyventojams svarbių reikalų;

8.4. analizuoja, stebi ir vertina Savivaldybės teisės aktų, turinčių įtakos bendruomeninių organizacijų veiklai Savivaldybėje, rengimą ir įgyvendinimą;

8.5. dalyvauja darbo ar ekspertų grupėse bendruomeninių organizacijų plėtros politikos klausimams svarstyti;

8.6. skleidžia informaciją apie Savivaldybės teritorijoje veikiančias bendruomenines organizacijas, jų iniciatyvas, veiklą ir patirtį;

8.7. inicijuoja bendruomeninių organizacijų pasitarimus ir kitas veiklas aktualiais bendruomeninių organizacijų veiklos ir teikiamų paslaugų klausimais;

8.8. atlieka kitas Bendruomeninių organizacijų tarybos nuostatuose ir kituose teisės aktuose nustatytas funkcijas.

**81. Bendruomeninių organizacijų tarybos funkcijos Savivaldybės tarybos sprendimu, kuriam pritarė ne mažiau kaip 1/2 Savivaldybės teritorijoje veikiančių bendruomeninių organizacijų, gali būti pavestos atlikti Nevyriausybinių organizacijų taryba**i**.**

**III SKYRIUS**

**BENDRUOMENINIŲ ORGANIZACIJŲ TARYBOS TEISĖS**

9. Bendruomeninių organizacijų taryba, įgyvendindama jai pavestas funkcijas, turi šias teises:

9.1. teikti siūlymus dėl rengiamų Savivaldybės teisės aktų, susijusių su bendruomeninių organizacijų veikla, projektų;

9.2. teikti siūlymus ir rekomendacijas, kaip plėsti Savivaldybės ir bendruomeninių organizacijų bendradarbiavimą;

9.3. dalyvauti Savivaldybės tarybos, Savivaldybės administracijos struktūrinių padalinių ir įstaigų posėdžiuose, kuriuose svarstomi su bendruomeninėmis organizacijomis ir jų veikla susiję klausimai;

9.4. įstatymų nustatyta tvarka gauti iš Savivaldybės institucijų, Savivaldybės administracijos padalinių, skyrių, kitų įstaigų ir organizacijų informaciją ir dokumentus, kurių reikia Bendruomeninių organizacijų tarybos veiklai;

9.5. dalyvauti rengiant teisės aktų, susijusių su bendruomeninių organizacijų veikla, projektus;

9.6. kviesti į savo posėdžius Savivaldybės institucijų ir įstaigų, bendruomeninių ir kitų nevyriausybinių organizacijų atstovus, nepriklausomus ekspertus klausimams, susijusiems su Bendruomeninių organizacijų tarybos tikslo ir funkcijų atlikimu, spręsti, prireikus sudaryti darbo ar ekspertų grupes konkretiems bendruomeninių organizacijų plėtros politikos klausimams svarstyti;

9.7. gauti informaciją apie Savivaldybės institucijų ir įstaigų planuojamas veiklas ir bendradarbiavimo kryptis siekiant jas derinti su konkrečioje srityje dirbančiomis nevyriausybinėmis organizacijomis;

9.8. bendradarbiauti su kitomis Savivaldybėje veikiančiomis patariamosiomis tarybomis;

9.9. naudotis kitomis teisės aktuose nustatytomis teisėmis.

**IV SKYRIUS**

**BENDRUOMENINIŲ ORGANIZACIJŲ TARYBOS SUDARYMAS IR DARBO ORGANIZAVIMAS**

10. Bendruomeninių organizacijų taryba sudaroma laikantis lygiateisės partnerystės principo: ne daugiau kaip 1/2 Bendruomeninių organizacijų tarybos narių sudaro Savivaldybės institucijų ir įstaigų atstovai ir ne mažiau kaip 1/2 Bendruomeninių organizacijų tarybos narių sudaro bendruomeninių organizacijų, veikiančių Savivaldybės teritorijoje, atstovai. Bendruomeninių organizacijų tarybos sudėtį tvirtina Savivaldybės taryba.

~~11. Bendruomeninių organizacijų tarybą sudaro 12 narių:~~

~~11.1. 6 nariai – Savivaldybės institucijų ir įstaigų atstovai: 4 narius deleguoja Savivaldybės meras, 2 narius deleguoja Savivaldybės administracijos direktorius;~~

~~11.2. 6 nariai – bendruomeninių organizacijų atstovai, kurie išrenkami viešai paskelbus informaciją apie organizuojamą atranką Savivaldybės interneto svetainėje www.pasvalys.lt., Pasvalio rajono laikraštyje „Darbas“. Bendruomeninės organizacijos, deleguojančios savo atstovą į Bendruomeninių organizacijų tarybą, turi atitikti bendruomeninės organizacijos kriterijus, nustatytus Lietuvos Respublikos bendruomeninių organizacijų plėtros įstatyme ir Lietuvos Respublikos vietos savivaldos įstatyme.~~

**11. Bendruomeninių organizacijų tarybą sudaro:**

**11.1. 1/2 narių – Savivaldybės institucijų ir įstaigų atstovai, iš kurių: 2/3 narius deleguoja Savivaldybės meras, 1/3 narius deleguoja Savivaldybės administracijos direktorius.**

**11.2. 1/2 narių – deleguoja Savivaldybės teritorijoje veikianti ir ne mažiau kaip 1/2 tos Savivaldybės teritorijoje veikiančių bendruomeninių organizacijų vienijanti organizacija, kuri nustato deleguojamų atstovų skaičių. Jeigu Savivaldybės** **teritorijoje tokios organizacijos nėra, Savivaldybės administracijos direktorius organizuoja bendruomeninių organizacijų atstovų rinkimus:**

**11.2.1. Savivaldybės administracija organizuoja Bendruomeninių organizacijų atstovų atranką į Bendruomeninių organizacijų tarybą. Juridinį statusą turinčios Bendruomeninės organizacijos raštu (galima pateikti skenuotą raštą elektroninėmis priemonėmis) pasiūlo po vieną atstovą. Jeigu pasiūloma daugiau asmenų, organizuojamas Bendruomeninių organizacijų atstovų susirinkimas, kurio metu balsavimo būdu išrenkami Bendruomeninių organizacijų atstovai į bendruomeninių organizacijų tarybą;**

**11.2.2. informacija apie organizuojamą atranką paskelbiama Savivaldybės interneto svetainėje** [**www.pasvalys.lt**](http://www.pasvalys.lt)**, Pasvalio rajono laikraštyje „Darbas“;**

**11.2.3. bendruomeninės organizacijos, deleguojančios savo atstovą į Bendruomeninių organizacijų tarybą, turi atitikti bendruomeninės organizacijos kriterijus, nustatytus Lietuvos Respublikos bendruomeninių organizacijų plėtros įstatyme ir Lietuvos Respublikos vietos savivaldos įstatyme.**

12. Bendruomeninių organizacijų tarybos nario įgaliojimai nutrūksta, jeigu:

12.1. Bendruomeninių organizacijų tarybos narys atsistatydina savo noru anksčiau, negu pasibaigia Bendruomeninių organizacijų tarybos kadencija;

12.2. nutrūksta jo darbo (tarnybos) santykiai atstovaujamoje Savivaldybės institucijoje ar įstaigoje;

12.3. nutrūksta jo narystė atstovaujamoje bendruomeninėje organizacijoje;

12.4. jis atšaukiamas jį delegavusios Savivaldybės institucijos, įstaigos, bendruomeninės organizacijos iniciatyva ar bendruomeninių organizacijų atstovų viešo susirinkimo sprendimu.

13. Bendruomeninių organizacijų tarybos nariui nutraukus savo veiklą atstovaujamoje Savivaldybės institucijoje, įstaigoje ar bendruomeninėje organizacijoje, ar dėl kitų priežasčių pasitraukus iš Bendruomeninių organizacijų tarybos, jį delegavusi institucija arba organizacija ne vėliau kaip per vieną mėnesį teikia naują kandidatūrą.

14. Bendruomeninių organizacijų tarybos veiklos pagrindinė forma yra posėdis.

15. Bendruomeninių organizacijų tarybos posėdžiai šaukiami prireikus, bet ne rečiau kaip kartą per tris mėnesius.

16. Bendruomeninių organizacijų tarybos pirmininką ir pavaduotoją išrenka Bendruomeninių organizacijų tarybos nariai pirmo posėdžio metu.

17. Bendruomeninių organizacijų tarybos pirmininkas renkamas iš visų Bendruomeninių organizacijų tarybos narių, žodžiu sutikusių būti renkamais. Bendruomeninių organizacijų tarybos pirmininku išrenkamas daugiausiai balsų surinkęs narys. Balsams pasiskirsčius po lygiai, organizuojamas kitas balsavimo etapas dėl po vienodą balsų skaičių surinkusių kandidatų. Pavaduotojas renkamas balsavusių Bendruomeninių organizacijų tarybos narių balsų dauguma. Jeigu renkant pavaduotoją balsai pasiskirsto po lygiai, lemiamas Bendruomeninių organizacijų tarybos pirmininko balsas.

18. Bendruomeninių organizacijų tarybos pirmininku išrinkus Savivaldybės institucijos ar įstaigos atstovą, Bendruomeninių organizacijų tarybos pirmininko pavaduotoju turi būti renkamas bendruomeninės organizacijos atstovas. Bendruomeninių organizacijų tarybos pirmininku išrinkus bendruomeninės organizacijos atstovą, Bendruomeninių organizacijų tarybos pirmininko pavaduotoju turi būti išrinktas Savivaldybės institucijos ar įstaigos atstovas.

19. Bendruomeninių organizacijų tarybos pirmininkas:

19.1. planuoja ir organizuoja Bendruomeninių organizacijų tarybos darbą;

19.2. sudaro Bendruomeninių organizacijų tarybos posėdžių darbotvarkę, šaukia Bendruomeninių organizacijų tarybos posėdžius ir jiems pirmininkauja, jo nesant – Bendruomeninių organizacijų tarybos pirmininko pavaduotojas;

19.3. pasirašo Bendruomeninių organizacijų tarybos posėdžių protokolus ir kitus su Bendruomeninių organizacijų tarybos veikla susijusius dokumentus;

19.4. atstovauja Bendruomeninių organizacijų tarybai Savivaldybės institucijose, įstaigose ir organizacijose ar įgalioja jai atstovauti kitus Bendruomeninių organizacijų tarybos narius, pritarus Bendruomeninių organizacijų tarybai.

20. Bendruomeninių organizacijų tarybos sekretoriaus funkcijas atlieka Savivaldybės administracijos direktoriaus paskirtas darbuotojas.

21. Bendruomeninių organizacijų tarybos sekretorius:

21.1. elektroninėmis priemonėmis (elektroniniu paštu) ne vėliau kaip prieš 3 darbo dienas praneša Bendruomeninių organizacijų tarybos nariams ir kitiems į posėdį kviečiamiems asmenims apie Bendruomeninių organizacijų tarybos posėdžio laiką, vietą, pateikia jiems su Bendruomeninių organizacijų tarybos pirmininku suderintą posėdžio medžiagą ir darbotvarkę;

21.2. rašo Bendruomeninių organizacijų tarybos posėdžių protokolus;

21.3. tvarko su Bendruomeninių organizacijų tarybos darbu susijusius dokumentus, kaupia ir sistemina surinktą medžiagą, vykdo kitus Bendruomeninių organizacijų tarybos sprendimus ir (ar) pirmininko nurodymus.

22. Bendruomeninių organizacijų tarybos posėdžiai teisėti, kai juose dalyvauja ne mažiau kaip pusė Bendruomeninių organizacijų tarybos narių.

23. Bendruomeninių organizacijų tarybos posėdžiai atviri. Posėdyje savo nuomonę turi teisę pareikšti Bendruomeninių organizacijų tarybos nariai ir kiti posėdžio dalyviai. Pirmenybė savo nuomonę išsakyti teikiama Bendruomeninių organizacijų tarybos nariams.

24. Kiekvienas Bendruomeninių organizacijų tarybos narys turi teisę siūlyti klausimus posėdžiui ne vėliau kaip prieš vieną darbo dieną iki posėdžio. Parengta darbotvarkė gali būti pildoma Bendruomeninių organizacijų tarybos pirmininkui pritarus.

25. Bendruomeninių organizacijų taryba priima sprendimus atviru balsavimu arba bendru sutarimu. Kai bendro sutarimo nėra, sprendimai priimami posėdyje dalyvaujančių Bendruomeninių organizacijų tarybos narių balsų dauguma. Bendruomeninių organizacijų tarybosnarys, negalintis dalyvauti posėdyje, turi teisę išreikšti savo nuomonę raštu arba elektroniniu būdu (elektroniniu laišku) ir pateikti ją pirmininkui. Balsams pasiskirsčius po lygiai, lemia posėdžio pirmininko balsas. Jeigu Bendruomeninių organizacijų tarybos narys nesutinka su sprendimu ir balsuoja prieš, jo atskira nuomonė jo prašymu įrašoma protokole.

26. Tais atvejais, kai reikalingas operatyvus Bendruomeninių organizacijų tarybos sprendimas, bet nėra galimybių surengti posėdį tiesiogiai dalyvaujant Bendruomeninių organizacijų tarybos nariams, apklausa atliekama elektroniniu paštu informavus prieš 2 dienas iki posėdžio dienos. Bendruomeninių organizacijų tarybos nariai savo nuomonę sprendžiamu klausimu (,,už“ ar „prieš“) pateikia elektroniniu paštu Bendruomeninių organizacijų tarybos sekretoriui, kuris šią nuomonę įtraukia į posėdžio protokolą (nurodoma data, kada ir kokia pateikta nuomonė, ją pateikęs asmuo, nuomonės pateikimo būdas).

27. Jeigu Bendruomeninių organizacijų taryboje svarstomas klausimas, susijęs su Bendruomeninių organizacijų tarybos nario interesais, narys informuoja apie tai Bendruomeninių organizacijų tarybą ir nusišalina priimant sprendimą.

28. Bendruomeninių organizacijų tarybos sprendimai įforminami Bendruomeninių organizacijų tarybos posėdžių protokolais.

29. Bendruomeninių organizacijų tarybos sprendimai yra rekomendacinio pobūdžio, yra vieši, informacija skelbiama Savivaldybės interneto svetainėje [www.pasvalys.lt](http://www.pasvalys.lt).

**V SKYRIUS**

**BAIGIAMOSIOS NUOSTATOS**

30. Bendruomeninių organizacijų tarybos darbą techniškai aptarnauja ir pirmąjį naujos kadencijos Bendruomeninių organizacijų tarybos posėdį šaukia Pasvalio rajono savivaldybės administracija.

31. Bendruomeninių organizacijų tarybos posėdžių protokolai ir kiti dokumentai saugomi Lietuvos Respublikos dokumentų ir archyvų įstatymo ir kitų teisės aktų nustatyta tvarka ir terminais.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_